I forbindelse med Unionsoppløsningen høsten 1905 var det detaljerte planer i den svenske marinen for en ny vestsvensk kystradiostasjon som skulle ligge ved Strömstad, for å sikre radiokommunikasjon med en eventuell svensk flåtestyrke i Oslofjorden. Da unionsuppløsningen ble fredelig ble planene avskrevet. Som et resultat av at både den svenske marinen og Telegrafverket hadde behov av en radiostasjon i nærheten av Göteborg ble det lagt nye felles planer i 1907, og i 1908 ble det reist to 79,3 meter høye master ved Oscar IIs fort intil Nya Varvet. Da granittfjellet ga dårlig jordledning, samt at artilleristene på Oscar II:s fort klaget på begrenset skyteområde, ble stasjonen flyttet til det nærliggende «Gnistängen» inne på Nya Varvets område i Göteborgbydelen Kungsten, og forsøkssendningar fra «Nya Varfvets trådlösa Telegrafstation» begynte i desember 1910. Rekkevidden var om lag 120 mil på dagtid og rundt 200 mil om natten, og blant annet hadde man kontakt med krysseren HMS «Fylgia» liggende utenfor Finistère i Bretagne i Frankrike.